Veiviržėnų kapinių koplyčia
55°35′32″š. pl. 21°35′39″r. ilg.﻿ / ﻿55.592209°š. pl. 21.594213°r. ilg.﻿ / 55.592209; 21.594213 Veiviržėnų kapinių koplyčia – katalikų koplyčia, stovinti Klaipėdos rajone, Veiviržėnų miestelio kapinėse. Pasiekiama iš miestelio centro pasukus į pietus, Taikos gatvę (kelią  4263  Švėkšna–Daukšaičiai–Veiviržėnai ). Slėnyje pervažiavus Veiviržo tiltu, ant kalvos pasukama į dešinę (vakarus), kur šalia gatvės įsikūrusios parapinės kapinės. Koplyčia pastatyta Veiviržėnuose apie 1791 m., pergabenta į kapines 1866 m. Ji nuo 1997 įrašyta į Kultūros vertybių registrą. Priklauso Veiviržėnų Šv. apaštalo evangelisto Mato parapijai. Pamaldos atnaujintoje koplyčioje vyksta religinių švenčių metu.